בימי הביניים הנציב ניהל את המצודה, ותפקידו כלל את תחזוקת הבניינים, תשלום לחיילים, וכן את הפיקוח על בעלי החיים כאשר גן החיות המלכותי היה בשטחי המצודה. הנציב היה אחראי גם לאסירים שהוחזקו במצודה. האסיר הידוע הראשון הוא הבישוף הנורמי רנולף פלמבארד מ-1100, והגנגסטרים הלונדוניים רוני ורג'י קריי הם האסירים הרשמיים האחרונים, שנכלאו במצודה למשך ימים אחדים ב-1952. אחריותו של הנציב כלפי האסירים בוטאה גם במסגרת הטקסט שהוא היה אומר בטקס כניסתו לתפקיד. עד לגירוש יהודי אנגליה ב-1290 הנציב היה אחראי גם על קביעת התקנות הקשורות ליהודי לונדון.